
Biroul Permanent

al

Camerei  Deputaţilor 

Vă înaintăm, alăturat, raportul asupra propunerii legislative privind scutirea de la plata taxelor vamale şi taxei pe valoarea adăugată a dispozitivelor medicale de performanţă şi înaltă performanţă precum şi a altor dispozitive medicale cu care comisia noastră a fost sesizată în fond cu adresa Biroului Permanent nr.180 din 23 august 1999.

	Dan Constantinescu

PREŞEDINTE

RAPORT

asupra propunerii legislative privind scutirea de la plata taxelor vamale şi taxei pe valoarea adăugată a dispozitivelor medicale de performanţă şi înaltă performanţă precum şi a altor dispozitive medicale 

In urma examinării propunerii legislative privind scutirea de la plata taxelor vamale şi taxei pe valoarea adăugată a dispozitivelor medicale de performanţă şi înaltă performanţă precum şi a altor dispozitive medicale, în şedinţa din 15 septembrie 1999, comisia a hotărât că aceasta nu poate fi acceptată şi propune Plenului respingerea pentru următoarele motive:

1. Iniţiativa legislativă contravine prevederilor art.10, alin.2 din Legea nr.72/1996 privind finanţele publice;

2. Scutirea de la plata taxelor vamale intră în contradicţie cu reglementările Organizaţiei Mondiale a Comerţului, unde şi ţara noastră este membră;

3. Propunerea legislativă contravine principiilor Directivei a VI-a a Uniunii Europene, organism internaţional la care România tinde să adere.

Prezentul proiect de Lege face parte din categoria legilor ordinare.

	 Dan Constantinescu

PREŞEDINTE
	 Petre Partal  

SECRETAR

